《次韵答红泉题予游草之作》
宋代·王复

他乡负米记年时，惜别怀人得句迟。系马垂杨村店酒，落帆斜句女郎祠。

心酸南浦江淹赋，肠断东风贺铸词。不是天涯倦游客，此中愁思更谁知。

作者简介：（1078—1129）淄州淄川人，字景仁。以荫补官。历两浙转运副使，竭力镇压方腊起义，迁都转运使。以龙图阁待制知徐州，时金兵围城，率军民奋战，外援不至而城陷，力拒金帅粘罕诱降，并谩骂求死，全家百口皆被杀。谥壮节。